ETULINJASSA
Lämpimästi tervetuloa katsomaan uutta Etulinjassa-sarjan jaksoa!
Vieraanamme on jälleen Per-Arne Imsen.
Viime kerralla puhuimme synkretismin vaaroista evankeliumin puhtaudelle.
Uskontojen sekoitus kuuluu katolisen kirkon toimintatapoihin maailmalla.
Jatkamme samasta aiheesta, -
lähinnä uskontojenvälisestä liikkeestä ja sen agendasta.
Minä olen Daniela Persin.
Tervetuloa taas mukaan, Per-Arne. - Kiitos.
Kuten tiedämme, katolinen kirkko käy paitsi ekumeenista dialogia, -
myös dialogia muiden uskontojen kanssa.
Viimeksi puhuimme synkretismistä, uskontojen sekoittamisesta.
Tässä taas on kyse virallisesta, maailmanlaajasta dialogista.
Kerro meille, mitä oikein on tekeillä.
Niin, mitä on tekeillä.
Tarkastellaan aluksi nykyistä paavia.
Paavi Franciscus on ajanut hyvin voimakkaasti näitä kysymyksiä, -
lähentymistä muiden uskontojen kanssa.
Heti toisena päivänä paavin virkaan astuttuaan -
hän kutsui koolle eri uskontojen edustajia Vatikaaniin Roomaan.
Siitä asti hän on pyrkinyt lämmittämään näitä suhteita -
ja raivaamaan esteitä niiden tieltä.
Kun paavi esimerkiksi puhuu muslimeille, -
jotka eivät hyväksy Jeesusta Jumalan Pojaksi ja Jumalaksi, -
hän ei puhu niistä asioista.
Hän puhuu Jeesuksesta vain hyvänä opettajana ja profeettana.
Koraanikin kertoo, että Jeesus oli profeetta. Siksi se hyväksytään.
Juuri niin. Paavi yksinkertaisesti toistaa Koraanin Kristus-kuvaa.
Sillä hän etsii yhteyttä imaamien kanssa.
Muidenkin uskontojen kohtaamisessa löytyy yhdistäviä tekijöitä.
Koko ajan etsitään jotain, mikä linkittäisi koko ihmiskunnan yhteen.
Näin saadaan lopulta maailmanuskonto, -
johon kaikki kootaan, vaikka uskossa ja ajattelussa on eroja.
Kaikki kuitenkin halutaan jotenkin yhteen -
tähän suureen maailmanuskontoon, joka saa aikaan rauhan.
Siitä on valtavia visioita. Palataan niihin tuonnempana.
Näemme jo nyt, miten se muotoutuu.
Siinä sekoittuu uskonto, politiikka ja kaikki.
Näemme, miten poliitikot puhuvat uskonnosta -
aivan uudella tavalla.
Ajattelen, että se mitä nyt tapahtuu -
on yksinkertaisesti valmistautumista antikristuksen valtakuntaan.
Siinä uskonnolla tulee olemaan hyvin tärkeä rooli.
Kirjoitin kirjani takakanteen siitä, -
että keisari Konstantinus ymmärsi tämän 300-luvulla.
Rooman valtakunta oli hajoamassa monien eri ryhmittymien takia.
Hän huomasi, että valtakunnassa oli voima, -
joka oli selviytynyt vainoista.
Heitä oli tapettu ja poltettu, viskattu petojen eteen ja jokiin.
Silti noiden kristittyjen joukko kasvoi kasvamistaan.
Keisari näki, että heillä on voimaa -
ja jotain, mitä hän tarvitsi pitääkseen valtakunnan koossa.
Sen sijaan että olisi vastustanut kristittyjä -
hän noudatti sanontaa "Ellet pysty voittamaan heitä, liity heihin".
Niinpä Konstantinuksesta tuli kristitty. - Aivan.
Uskoakseni hänellä oli tietyt motiivit kristityksi kääntymiselleen.
Hän tarvitsi sementtiä, joka pitäisi Rooman valtakunnan koossa.
Kristinuskosta tuli tämä sementti.
On nimittäin niin, -
ettei ihmiskuntaa voida yhdistää vain politiikan ja talouden avulla.
Siihen tarvitaan myös uskonto.
Uskonto menee syvemmälle ja kykenee yhdistämään ihmiset.
Nyt näemme nämä voimat: paavi Franciscuksen ja poliittiset johtajat.
Kuulemme puhetta globalisaatiosta ja ihmiskunnan kokoamisesta.
Vaaditaan maailmanhallitusta... Uskonto näyttelee tässä tärkeää roolia.
Mutta nyt puhutaan siis kristinuskosta ilman Jeesusta?
Kyllä, juuri siitä on kyse.
Tähän antikristilliseen rakennelmaan ei nimittäin haluta Jeesusta mukaan.
Raamattu sanoo, että Jeesus on kivi, jonka rakentajat hylkäsivät.
Hän ei sovi siihen rakennukseen.
Kun antikristus rakentaa valtakuntaansa, -
se valtakunta vastustaa Kristusta.
Antikristus yrittää ohittaa Kristuksen.
Tiedämme, että Jumalan agenda on koota kaikki Kristuksessa.
Jumala tulee toteuttamaan oman suunnitelmansa.
Paholainen yrittää temmata aloitteen itselleen -
ja anastaa Kristukselle kuuluvan paikan.
Juuri tätä tapahtuu parhaillaan.
Ihmiskunta, kaikki uskonnot ja kansat pyritään yhdistämään -
ja luomaan maailmantalous.
Tällä kaikella rakennetaan antikristuksen maailmanvaltaa.
Eli sen sijaan, että Jeesus nähdään tienä Isän luo, -
annetaankin ymmärtää, -
että Jeesus on esteenä Isän tiellä?
Kyllä, juuri niin. Jeesus on tiellä.
Ensin halutaan saavuttaa uskontojen ykseys -
Buddhan, Muhammedin ja kaikkien muiden välillä.
Silloin Jeesus ei saa olla se, joka Hän todellisuudessa on.
Raamatun mukaan Jumala on tehnyt Hänet Herraksi ja Messiaaksi -
ja antanut Hänelle kaikkia muita nimiä korkeimman nimen.
Kaikkien polvien pitää notkistua Hänen edessään.
Hän ei sovi tähän rakennelmaan, jossa on kyse kapinasta.
Niin kuin Psalmissa 2 sanotaan, -
kansat liittoutuvat keskenään kapinaan -
Herraa ja hänen voideltuaan vastaan. Sitä näemme nyt.
Näemme myös, että paavi ja muut pitävät ääriryhminä niitä, -
joiden mielestä Jeesus on ainoa tie.
Heidät leimataan nyt ekstremisteiksi. - Totta.
Paavi vieraili jokin vuosi sitten Yhdysvaltain kongressissa.
Katolisen kirkon pää puhui silloin ensi kertaa USA:n kongressissa.
Hän sanoi siellä mielestäni tosi pelottavia asioita.
Hän sanoi, että meidän tulee varoa eritoten kaikkea fundamentalismia -
ja suojautua yksinkertaistettua reduktionismia vastaan, -
joka näkee vain hyvää tai pahaa tai vain vanhurskaita tai syntisiä.
Paavin mukaan on taisteltava niitä vastaan, jotka julistavat, -
että ihminen tulee vanhurskaaksi ottamalla Jeesuksen vastaan -
ja että syntisen on tehtävä parannus.
Tällaista paavin opetusta kutsutaan universalismiksi.
Sen mukaan ihminen on pohjimmiltaan hyvä eikä mitään pelastajaa tarvita.
Ei tarvita Golgataa eikä ketään kuolemaan syntiemme tähden.
Meidän tulee vain houkutella esiin se hyvä, mitä ihmiskunnassa on, -
ja hyödyntää se hyvä, mitä kaikissa uskonnoissa on.
Koko ihmiskunta tulee koota tähän onnelaan, jossa kaikki ovat onnellisia.
Palaan myöhemmin siihen, mitä tämä merkitsee Agenda 2030:ssa.
Haluan vielä lisätä, että se sanoma, jota paavi toistaa eri tilanteissa, -
on täysin linjassa esimerkiksi New Age -liikkeen opetusten kanssa.
Vain pari viikkoa paavin kongressipuheen jälkeen -
Yhdysvalloissa oli suuri konferenssi, -
Maailman uskontojen parlamentti. - Aivan.
Siellä tuotiin esille täsmälleen samoja ajatuksia, -
joita paavi toistuvasti esittää.
Hän on todellakin sitä mieltä, -
että kristillinen pelastusoppi hyväksyy toiset ja torjuu toiset.
Sen sanoma on, että meillä on pelastus mutta noilla toisilla ei.
Opetus, että vain Jeesus pelastaa ja on olemassa taivas ja helvetti, -
ei tunnusta muita uskonkäsityksiä samanarvoisiksi.
Uskontojenvälisessä liikkeessä taas uskotaan, -
että Jumala hyväksyy kaikki ja Jumala on kaikissa.
Sitä kutsutaan panteismiksi. Kaikki on ikään kuin Jumalaa.
Samaa kuulee hbtq-kysymyksiin liittyvässä keskustelussa.
Niissä sovelletaan samaa logiikkaa ja strategiaa. - Täsmälleen.
Lopulta kristityt leimataan, koska he eivät suvaitse ja hyväksy kaikkia.
Nuo "hirveät" kristityt suljetaan ulos -
ja Jumala mustamaalataan "hirveäksi".
Luciferista tehdään valon enkeli ja Jumalasta tehdään pimeys.
Jumala on niin suvaitsematon.
Valoa kutsutaan pimeydeksi ja pimeyttä valoksi. Juuri näin tapahtuu.
Tällä liikkeellä on oikeasti agenda.
Ne puhuvat samaa kieltä, koska ne kumpuavat samasta hengestä.
Se on antikristuksen henki.
Eräs kristitty nainen oli tuossa uskontojen parlamentissa.
Hänen selostuksensa mukaan -
konferenssissa maalattiin kuva pahantahtoisista kristityistä -
ja päätettiin, että heitä vastaan tulee hyökätä suoraan, -
siis Raamattuun uskovia kristittyjä vastaan.
Konferenssissa sanottiin näin:
"Raamattuun uskova kristitty ei sovi maailmaamme -
eikä häntä tulla suvaitsemaan." Tämä on siis loppupäätelmä.
Se on kuin paavin kongressipuheen toisintoa.
Maailman uskontojen parlamentin viesti oli sama.
Se muistuttaa sitä, mitä juutalaiset ovat joutuneet kokemaan -
historiassa ja nyky-Israelissa: demonisointia siksi, mitä he tekevät.
Samaa alkaa tapahtua Raamattuun pitäytyville kristityille.
Molemmat ovat Raamatun kansaa ja pitävät kiinni Jumalan lupauksista.
Heitä aletaan demonisoida ja sulkea ulos.
Täsmälleen. Raamatun etiikkaa puolustavia haukutaan vihanlietsojiksi.
Heitä nimitellään tunnepitoisilla haukkumanimillä.
Heidät halutaan mustamaalata täysin.
Kun tämä sitten lyö läpi -
ja media julkaisee tällaisia parjauksia ja kaikenlaista loanheittoa, -
vähitellen seuraava askel on -
sanallisen väkivallan lisäksi fyysinen väkivalta eli vaino.
Uskon, että vastaisuudessa näemme tämän vihan ilmentymiä -
myös meidän yhteiskunnassamme.
Tarvitsee vain tarkastella kuluneita vuosisatoja Euroopassa.
Niitä, jotka ovat halunneet pitäytyä Raamattuun tai vain omistaa sen, -
ottaa uskovien kasteen tai pitää kiinni jostain Raamatun opista, -
heitä on tarkoituksella murhattu kymmenin tuhansin.
Todellakin. Silloin vainon takana oli katolinen kirkko.
Ne, jotka käänsivät Raamattua, tapettiin yksi toisensa jälkeen.
Kun jotkut halusivat levittää Raamattuja, -
katolinen kirkko teki Raamatun omistamisesta kiellettyä vuonna 1229.
Raamatut piti luovuttaa viikon sisällä papille tai piispalle poltettavaksi.
Tähän kirjaan uskovia vastaan on aina taisteltu.
Eikä se ole mikään ihme.
Onhan tämä kirja, Raamattu, Jumalan sana on Hengen miekka.
Se on elävä ja voimallinen ja terävämpi kuin kaksiteräinen miekka.
Raamattu on meidän kristittyjen, Jumalan kansan, ase -
taistelussa vihollista ja paholaista ja kaikkea sen edustamaa vastaan.
Se yrittää kaikin tavoin tuhota kaikki aseet, jotka kääntyvät sitä vastaan.
Meidän Jumalan ihmisten tulee julistaa Raamatun sanaa -
sitä rohkeammin ja palavammin.
Apostolien teoissa kerrotaan, että Jumalan sana menestyi.
Sehän merkitsi menetystä saatanan vallalle.
Tämä on taisteluaseemme.
Emme voi vesittää sitä tai yrittää korvata sitä jollain muuta.
Tässä on voima ja voitto vihollisesta.
Siksi Raamatun sanan puolustajia vastustetaan.
Niin on ollut alusta alkaen ja kautta sukupolvien tähän päivään asti.
Maailmassa on monia maita, -
joissa kristityt kärsivät hirvittävästi, koska uskovat tähän kirjaan.
Eikä ole sanottua, että mekään säästymme sellaiselta vainolta, -
jos puolustamme rohkeammin Raamatun sanaa.
Ja uskontojen välisen liikkeen agenda etenee.
Palataan vielä Agenda 2030:een.
Kerrotko, mikä se on ja mitä vaaroja näet siinä.
Agenda 2030:ssa on ennen muuta kyse...
Se astui voimaan 1.1.2016.
Agenda 2030 on 15-vuotissuunnitelma, -
joka on tarkoitus kokonaan toteuttaa vuoteen 2030 mennessä.
Se on käsikirja, jolla ohjataan yksityiskohtaisesti tätä planeettaa.
Kuka sen on julkaissut? Kuka on sen takana?
Voitko kertoa vähän sen taustaa. - Hyvä on.
Agendasta päätettiin YK:ssa.
Paavi polkaisi sen käyntiin.
Kaikki maailman kansakunnat olivat koolla sopimassa tästä agendasta.
Agenda käsittää 19 sivua tiheään kirjoitettua tekstiä -
vaikealla englannin kielellä.
Kahlasin sen läpi, vaikka se oli työlästä.
Halusin tosissani ottaa siitä selkoa.
Tekstistä tekee erilaisia havaintoja. Esim. pykälässä 7 lukee näin:
"Näemme maailman ilman köyhyyttä, nälänhätää, sairauksia ja puutetta.
Siinä kaikki elämä voi kukoistaa.
Näemme maailman, jossa ei ole pelkoa eikä väkivaltaa."
Kun luin tätä, mieleeni tuli tuhatvuotinen valtakunta.
Se todella tulee mieleen tätä ohjelmaa lukiessa.
"Maailma ilman sairauksia..."
Jeesus on sysätty syrjään. Häntä ei haluta mukaan.
Silti halutaan saada aikaan kaikki tämä.
Halutaan poistaa synnin seuraukset ja kaikki paholaisen aikaansaannokset.
Luullaan, että paha voidaan voittaa ilman Häntä, joka on sen voittanut.
Sitten halutaan kokoontua -
rakentamaan yhteistuumin tätä kuviteltua tuhatvuotista valtakuntaa.
Luulenpa, että siinä rakennetaan helvettiä.
Miksi niin? Nuo kaikkihan ovat hyviä asioita.
Emme kai vastusta näitä asioita, vaan sitä, miten niihin aiotaan päästä?
Siinäkö se vaara piilee?
Aivan. Noihin asioihin kuvitellaan päästävän -
puuttumatta ihmiskunnan ongelmien varsinaiseen perussyyhyn.
Jeesus sanoi, että Hän on tullut -
pelastamaan meidät ja koko maailman.
Tälle maailmalle on tarjottu pelastusta siinä, mitä Jumala teki -
lähettäessään Jeesuksen pelastajaksi. Hän halusi pelastaa koko maailman.
Mutta tämä Jumalan tarjoama pelastus torjutaan, -
vaikka se yksin voisi pelastaa ja auttaa meitä.
Sitten yritetään omin päin ratkaista ongelma, -
jota ihminen ei pysty ratkaisemaan.
Siksi arvelen, että kun pyritään rauhaan, tulee sota.
Kun pyritään näihin eri tavoitteisiin, toteutuu niiden vastakohta, -
koska tässä ei ole edellytyksiä.
Eikös agendassa pyritä yhdenmukaistamaan maailma -
ja maailman ongelmien hoitaminen, -
niin että lopulta voidaan muodostaa maailmanhallitus.
Siinä yhdistyvät politiikka, talous ja uskonto.
Siihen kenties päästään vain jonkin ison kriisin kautta, -
mutta se on lopullinen tavoite.
Niinpä maailma pitää syöstä johonkin suureen kriisiin, kenties suursotaan.
Aivan, niin se on, -
koska kaikkien pitää olla motivoituneita.
Jotta kaikki tämä voidaan viedä läpi, vaaditaan valtavia muutoksia.
Monet joutuvat luopumaan asemastaan.
Jotta koko ihmiskunta saadaan suostumaan tähän, tarvitaan kriisi.
Uskon, että kaikki näkemämme kriisit eivät synny spontaanisti.
On voimia, jotka edistävät näitä kriisejä.
Tulemme kenties näkemään sitä talouselämässä.
Nykyisinkin kuulemme uutisia, miten taloutta ravistellaan.
Ehkä ennen pitkää tulee niin valtava kriisi, -
että se pakottaa meidät aloittamaan kaiken alusta.
Se suo tilaisuuden uuden järjestelmän toteuttamiselle.
Kun luen tätä agendaa ja näen sen tavoitteet, -
mitä kaikkea kaunista sillä kuvitellaan saavutettavan, -
huomaan, että se käy uskomattoman hyvin yksiin sen kanssa, -
mitä New Agen profeetat puhuvat näistä aiheista.
Esimerkiksi New Age -piireissä erittäin tunnettu Marilyn Ferguson.
Hän puhui samoista teemoista omasta näkökulmastaan.
"Upea uusi aikakausi murtautuu esiin.
Uusi maailma, jossa asuu terveitä, sopeutuvaisia, onnellisia olentoja.
Ei sairauksia, sotaa, nälänhätää, saasteita, vain ylimaallista iloa.
Voisiko enempää toivoa?"
Näihin tavoitteisiin ei päästä ikinä, ellemme ota vastaan Jeesusta.
Vain Hän voi antaa tämän meille, me emme siihen pysty.
Meillä on käsittelyä vaativa perusongelma: synti.
Muuten yritämme ratkaista ongelmaa vain hoitamalla oireita.
Synti on otettava pois juuria myöten.
Sen Jumala teki Jeesuksen kautta, Hän hoiti syntiongelman.
Kun se ongelma on ratkaistu ja olemme saaneet tulla uskoon -
ja synti, joka erottaa meidät Hänestä, on raivattu pois, -
silloin saamme kokea kaiken tämän, mitä Jumalakin todella haluaa.
Hän haluaa antaa meille hyvinvointia ja terveyttä.
Kun ihminen ottaa asiat omiin käsiinsä, se johtaa usein valvontaan.
Täsmälleen, sitähän tämä tarkoittaa. Hyvä että sanoit siitä.
Kun tämä agenda toteutetaan, tulee käymään juuri niin.
Huipulla tulee olemaan muutamia harvoja, -
jotka saavat koko maailman täydelliseen valvontaansa.
Ihmiskunnan historiassa ei ole ikinä ennen ollut -
maailmanlaajuista valtakuntaa.
Raamattu kertoo, että lopun aikana syntyy valtakunta -
ja nousee joku, joka saa valtansa itse paholaiselta -
ja tulee hallitsemaan tuota valtakuntaa.
Raamattu kertoo myös, että Jeesus tulee taivaan pilvissä -
ja pahan valtakunta sortuu totaalisesti.
Sitten Jumala perustaa oman valtakuntansa.
Jeesus sanoo valtavat sanat: "Minä olen A ja O, alku ja loppu."
Nyt on meneillään sivujuonne, joka saa kestää määrätyn ajan.
Tiedämme, että kun sen aika on ohi, -
esiin astuu Hän, jolla on kaikki valta taivaassa ja maan päällä.
Hän perustaa valtakuntansa. Sitä me odotamme.
Sitä eivät saa aikaan poliitikot, ekonomistit tai uskonnolliset johtajat.
Toivomme on Kristuksessa. Hän tekee sen, mihin nämä muut eivät pysty.
On todella tärkeää, että säilytämme uskon ja toivon.
Näistä suurista linjoista näemme, mitä aikaa elämme, -
jottemme sorru väärään toivoon ja suostu vihollisen agendaan, -
vaan tunnemme Jumalan agendan.
Kristus on se kivilohkare, joka murskaa patsaan Danielin näyssä.
Hän murskaa tämän maailman mahdit, ja Hänen valtansa koittaa maailmassa.
Kiitos, Per-Arne, mielenkiintoisista keskusteluista.
Suosittelen vahvasti tätä Per-Arne Imsenin kirjaa Ei muita jumalia.
Se käsittelee muun muassa näitä kysymyksiä.
Kiitos, Per-Arne. Kiitos myös teille katsojille ja tervetuloa uudelleen.
Kristillinen tv on upea mahdollisuus päästä katsojien koteihin.
Tällä Himlen TV7 -kanavalla tehdään hyvin laadukkaita ohjelmia -
erittäin asiallisella otteella.
Rohkaisen sinua tukemaan tätä työtä kaikin tavoin -
niin esirukouksin kuin taloudellisesti.
Voit tukea tämän ohjelman tekemistä:
SOITA: 0600 10070 (10,01 e + pvm) TILILLE: FI40 1112 3000 3427 89
VIITE: 2710 VASTAANOTTAJA: RISTIN TUKI RY
Suomennos: Aune Björkström